**ԱՄՓՈՓԱԹԵՐԹ**

**<<ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՄԱՅԻՍԻ 31-Ի N 705-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ>> ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ արդարադատության նախարարություն** | **20.07.2022թ.** |
| **N 31523-2022** |
| 1.Գրությամբ կից ներկայացված՝ «Հայաստանի Հանրապետության կառավարության 2012 թվականի մայիսի 31-ի թիվ 705-Ն որոշման մեջ փոփոխություններ կատարելու մասին» կառավարության որոշման նախագծի (այսուհետ՝ Նախագիծ 2) 1-ին մասի 3-րդ և 4-րդ կետերով առաջարկվում է Հայաստանի Հանրապետության կառավարության 2012 թվականի մայիսի 31-ի «Պետական և համայնքային թանգարաններում գտնվող՝ թանկարժեք մետաղներից և թանկարժեք քարերից պատրաստված թանգարանային առարկաների հաշվառման ու պահպանության կարգը հաստատելու և Հայաստանի Հանրապետության կառավարության 2007 թվականի ապրիլի 5-ի թիվ 484-ն որոշման մեջ լրացումներ կատարելու մասին» որոշմամբ հաստատված Հավելվածի (այսուհետ՝ Հավելված 2) 21-րդ և 25-րդ կետերում «ֆինանսների ոլորտի լիազոր մարմին» բառերը փոխարինել այլ բառերով (նախատեսվում է թանգարանի կողմից թանկարժեք մետաղների հարգորոշման և թանկարժեք քարերի փորձաքննության մասին հայտն այսուհետ ներկայացնել Հայաստանի Հանրապետության փորձագիտական կենտրոն պետական ոչ առևտրային կազմակերպություն՝ փորձագիտական եզրակացություն ստանալու համար): Այս կապակցությամբ հարկ է նկատի ունենալ, որ Հավելված 2-ի 21-րդ և 25-րդ կետերում սահմանված է ոչ թե «ֆինանսների ոլորտի լիազոր մարմին», այլ «ֆինանսական ոլորտի լիազորված պետական մարմին» արտահայտությունը:2. Նախագիծը պետք է ունենա հիմնավորում, որում, ի թիվս այլ տեղեկատվության, անհրաժեշտ է ներառել տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին: Միևնույն ժամանակ, հաշվի առնելով Վարչապետի 2021 թվականի օգոստոսի 19-ի թիվ 02/08.3/28440-2021 հանձնարարականը՝ անհրաժեշտ է իրավական ակտի նախագծի հիմնավորման մեջ ներառել նաև առանձին պարբերություն՝ «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ» վերտառությամբ՝ դրանում նշելով, թե ներկայացվող նախագիծն արդյոք բխում է համապատասխան ռազմավարական փաստաթղթերից թե՝ ոչ, և եթե այո՝ անհրաժեշտ է ներկայացնել համապատասխան հիմնավորումներ: Մինչդեռ, Կառավարության 2012 թվականի մայիսի 31-ի թիվ 705-Ն որոշման մեջ փոփոխություններ կատարելու մասին Կառավարության որոշման նախագիծը չի պարունակում դրանց ընդունման հիմնավորում:  | 1.Ընդունվել է, կատարվել է համապատասխան փոոխություն:2.Ընդունվել է, կատարվել է համապատասխան փոոխություն:Նախագծի լրամշակված փաթեթը ներկայացվել է 05.08.2022թ. թիվ 01/4/13949-2022 գրությամբ: |
| **2. ՀՀ էկոնոմիկայի նախարարություն** | **27.07.2022թ.** |
| **N 01/11790-2022** |
| «Հայաստանի Հանրապետության կառավարության 2012 թվականի մայիսի 31-ի թիվ 705-Ն որոշման մեջ փոփոխություններ կատարելու մասին» որոշման նախագծի վերաբերյալ դիտողություններ և առաջարկություններ չկան: | Ընդունվել է ի գիտություն: |
| **3. ՀՀ կրթության, գիտության, մշակույթի և սպորտի նախարարություն** | **14.07.2022թ** |
| **N 01/18.2/16859-2022** |
| <<Հայաստանի Հանրապետության կառավարության 2012 թվականի մայիսի 31-ի N 705-Ն որոշման մեջ փոփոխություններ կատարելու մասին>> որոշման նախագծի վերաբերյալ դիտողություններ և առաջարկություններ չկան: | Ընդունվել է ի գիտություն: |
| **4. ՀՀ արդարադատության նախարարություն** | **15.08.2022թ.** |
| **N /27.2/40811-2022** |
| «Հայաստանի Հանրապետության կառավարության 2012 թվականի մայիսի 31-ի N 705-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետով կատարվող փոփոխության համաձայն՝ թանկարժեք մետաղների հարգորոշումը (հարգը և քաշը որոշելը) և թանկարժեք քարերի փորձաքննությունը (տեսակը, չափսը և կշիռը` կարատով) իրականացնում է «Հայաստանի Հանրապետության փորձագիտական կենտրոն» պետական ոչ առևտրային կազմակերպությունը:Նկատի ունենալով ՀՀ կառավարության 2002 թվականի նոյեմբերի 28-ի N 1933-Ն որոշմամբ հաստատված կանոնադրության 10-րդ կետի «ա)» պարբերության կարգավորումն առ այն, *որ իր գործունեության առարկային և նպատակներին համապատասխան՝ կենտրոնը* ***պայմանագրային հիմունքներով*** *կատարում է փորձաքննություններ (ինչպես քրեական, վարչական, քաղաքացիական վարույթների շրջանակներում, այնպես էլ այլ փորձաքննություններ), գիտական, գիտամեթոդական հետազոտություններ և գիտատեխնիկական աշխատանքներ՝ դրանց կատարումը կազմակերպելով իր հաստիքային ու արտահաստիքային աշխատողների ուժերով, ինչպես նաև, անհրաժեշտության դեպքում, պայմանագրային հիմունքներով՝ դրանց մասնակից դարձնելով այլ մասնագետների և (կամ) համագործակցելով այլ կազմակերպությունների հետ՝* հայտնում ենք, որ **անհրաժեշտ է Նախագծով նախատեսել պայմանագրի էական պայմանը հանդիսացող ֆինանսական հարցերի կարգավորման վերաբերյալ դրույթները:**Միևնույն ժամանակ, հարկ է նկատի ունենալ «Թանկարժեք մետաղների մասին» Հայաստանի Հանրապետության օրենքի 6-րդ հոդվածի 1-ին մասի կարգավորումը, որի համաձայն՝ թանկարժեք մետաղներից պատրաստված իրերի՝ Հայաստանի Հանրապետությունում հարգորոշումը և հարգադրոշմումը և դրանց հետ կապված գործողությունները կատարելու իրավունք ունեն **օրենքով սահմանված կարգով ծանուցման ենթակա գործունեություն իրականացնող իրավաբանական անձինք, անհատ ձեռնարկատերերը, ինչպես նաև պետական և համայնքային հիմնարկները, որոնք օրենքով սահմանված կարգով ներկայացրել են ծանուցում,** և ծանուցման ենթակա գործունեությամբ զբաղվելու իրավունքն օրենքով սահմանված կարգով չի մերժվել:Մինչդեռ սույն Նախագծից պարզ չէ, թե արդյոք պահպանվել է վերը նշված իրավական նորմով սահմանված ծանուցման պահանջը, թե ոչ: | Նախագծի կարգավորման առարկայից դուրս է: Գործարքների ֆինանսավորման հետ կապված հարաբերությունները կկարգավորվեն բյուջետային գործընթացի շրջանակներում:Տվյալ դեպքում խոսքը ծանուցման ենթակա գործունեության մասին չէ: |
| **4. ՀՀ վարչապետի աշխատակազմ** | **19.10.2022թ.** |
| **N 02/16.17/34180-2022** |
|  Փաթեթում բացակայում են ՀՀ կառավարության 2021 թվականի փետրվարի 25-ի N 252-Լ որոշմամբ հաստատված ՀՀ կառավարության աշխատակարգի 20-րդ կետով պահանջվող հանրային քննարկումների տեղեկանքները: Խնդրում եմ նախագծերի փաթեթը ներկայացնել Վարչապետի աշխատակազմ՝ առաջնորդվելով աշխատակարգի 20-րդ կետի պահանջներով (այդ թվում՝ յուրաքանչյուր իրավական ակտի համար ապահովել առանձին ամփոփաթերթի ներկայացումը):  | Ընդունվել է ի գիտություն: |